Document ID: 31987D0228

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 16ης Μαρτίου 1987
περί τροποποίησης της απόφασης 77/144/ΕΟΚ που θεσπίζει τον κώδικα και τους πρότυπους κανόνες σχετικά με την μεταγραφή σε μορφή αναγνώσιμη από μηχανογραφική μονάδα των στοιχείων των ερευνών σχετικά με τις φυτείες ορισμένων ειδών οπωροφόρων δέντρων· η απόφαση αυτή καθορίζει επίσης και τα όρια των ζωνών παραγωγής για αυτές τις έρευνες
(87/228/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 76/625/ΕΟΚ του Συμβουλίου της 20ής Ιουλίου 1976 περί στατιστικών ερευνών οι οποίες πρέπει να πραγματοποιούνται από τα κράτη μέλη με σκοπό τον προσδιορισμό του δυναμικού παραγωγής των φυτειών ορισμένων ειδών οπωροφόρων δέντρων (1), όπως τροποποιήθηκε τελευταία από την οδηγία 86/652/ΕΟΚ (2), και ιδίως το άρθρο 4 παράγραφοι 2 και 4,
Εκτιμώντας:
ότι, συνεπεία των νέων ειδών που συμπεριλήφθηκαν στην έρευνα η οποία καθορίζεται στην οδηγία 76/625/ΕΟΚ, ενδείκνυται να συμπληρωθεί η απόφαση 77/144/ΕΟΚ της Επιτροπής (3), όπως τροποποιήθηκε τελευταία από την απόφαση 85/608/ΕΟΚ (4)·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Στατιστικών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα παραρτήματα Ι έως IV της απόφασης 77/144/ΕΟΚ αντικαθίστανται από τα παραρτήματα Ι έως ΙΙΙ της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 16 Μαρτίου 1987.

Labels: 12
6